wickkiey/tamil-wikipedia-chunked huggingface dataset:
# தெற்காசிய விளையாட்டுப் போட்டிகள்

**தெற்காசிய விளையாட்டுப் போட்டிகள்** (*South Asian Games*) நான்கு ஆண்டுகளுக்கு ஒருமுறை தெற்காசிய நாடுகளிடையே நடைபெறும் பல்துறை விளையாட்டுப் போட்டிகள் ஆகும். இப்போட்டிகளை தெற்காசிய விளையாட்டுப் பேரவை (SASC) என்ற அமைப்பு நடத்துகிறது. இவ்வமைப்பு 1983 ஆம் ஆண்டில் உருவாக்கப்பட்டது. தற்போது இவ்வமைப்பில் ஆப்கானித்தான், வங்காளதேசம், பூட்டான், இந்தியா, மாலைத்தீவுகள், நேபாளம், பாக்கித்தான், இலங்கை ஆகிய எட்டு நாடுகள் உறுப்பு நாடுகளாக உள்ளன.  
முதலாவது தெற்காசியப் போட்டிகள் 1984 ஆம் ஆண்டில் நேபாளத்தின், காட்மாண்டு நகரில் இடம்பெற்றன. தெற்காசியக் கூட்டாட்சி விளையாட்டுகள் என அழைக்கப்பட்டுவந்த இப்போட்டிகள் 2004 ஆம் ஆண்டில் தெற்காசிய விளையாட்டுப் போட்டிகள் எனப் பெயர் மாற்றம் பெற்றது. இவ்விளையாட்டுப் போட்டிகள் பொதுவாக ஒலிம்பிக் போட்டிகளின் தெற்காசிய வகை எனக் கூறப்படுவதுண்டு. 2016 தெற்காசிய விளையாட்டுப் போட்டிகள் இந்தியாவின் குவகாத்தி, சில்லாங் ஆகிய நகரங்களில் 2016 பெப்ரவரி 5 முதல் பெப்ரவரி 16 வரை நடைபெற்றது. 13-வது தெற்காசிய விளையாட்டுப் போட்டிகள் 1 டிசம்பர் முதல் 10 டிசம்பர் 2019 முடிய நேபாள நாட்டின் காட்மாண்டு மற்றும் பொக்காரா நகரங்களில் நடைபெற்றது.
# தெற்காசிய விளையாட்டுப் போட்டிகள்

## போட்டிகள்

| ஆண்டு | போட்டிகள் | நடத்திய நகரம் | நாடு |
| --- | --- | --- | --- |
| 1984 | **I** | காட்மாண்டு | நேபாளம் |
| 1985 | **II** | டாக்கா | வங்காளதேசம் |
| 1987 | **III** | கொல்கத்தா | இந்தியா |
| 1989 | **IV** | இஸ்லாமாபாத் | பாக்கித்தான் |
| 1991 | **V** | கொழும்பு | இலங்கை |
| 1993 | **VI** | டாக்கா | வங்காளதேசம் |
| 1995 | **VII** | சென்னை | இந்தியா |
| 1999 | **VIII** | காட்மாண்டு | நேபாளம் |
| 2004 | **IX** | இஸ்லாமாபாத் | பாக்கித்தான் |
| 2006 | **X** | கொழும்பு | இலங்கை |
| 2010 | **XI** | டாக்கா | வங்காளதேசம் |
| 2016 | XII | குவகாத்தி, சில்லாங் | இந்தியா |
| 2019 | **XIII** | காட்மாண்டு | நேபாளம் |
# தெற்காசிய விளையாட்டுப் போட்டிகள்

## தெற்காசிய கடற்கரை விளையாட்டுப் போட்டிகள்

| ஆண்டு | போட்டிகள் | நடத்திய நகரம் | நாடு |  |
| --- | --- | --- | --- | --- |
| 2011 | **I** | அம்பாந்தோட்டை | இலங்கை | } |
# தெற்காசிய விளையாட்டுப் போட்டிகள்

## தெற்காசியக் குளிர்காலப் போட்டிகள்

| ஆண்டு | போட்டிகள் | நடத்தும் நகரம் | நாடு |  |
| --- | --- | --- | --- | --- |
| 2011 | **I** | தேராதூன், ஔலி | இந்தியா | } |
# தெற்காசிய விளையாட்டுப் போட்டிகள்

## தங்கப் பதக்கப் பட்டியல்

| <small>நாடு</small> | <small>ஒட்டுமொத்த வாகையாளர்கள்</small> | <small>2வது தங்கம்</small> | <small>3வது தங்கம்</small> |
| --- | --- | --- | --- |
| <><small>12
தடவைகள்</small></> | <><small>-</small></> | <><small>-</small></> |  |
| <><small>-</small></> | <><small>7 தடவைகள்</small></> | <><small>4 தடவைகள்</small></> |  |
| <><small>-</small></> | <><small>4 தடவைகள்</small></> | <><small>7 தடவைகள்</small></> |  |
| <><small>-</small></> | <><small>1 தடவை</small></> | <><small>-</small></> |  |
| <><small>-</small></> | <><small>-</small></> | <><small>2 தடவைகள்</small></> | } |
# தெற்காசிய விளையாட்டுப் போட்டிகள்

## பதக்கப் பட்டியல்

| இடம் | தே.ஒ.கு | வெண்கலம் | மொத்தம் |  |  |  |  |
| --- | --- | --- | --- | --- | --- | --- | --- |
| 1 | align= | 12 | 1388 | 634 | 316 | 2336 |  |
| 2 | align= | 12 | 323 | 412 | 393 | 1128 |  |
| 3 | align= | 12 | 210 | 351 | 553 | 1114 |  |
| 4 | align= | 12 | 79 | 122 | 272 | 473 |  |
| 5 | align= | 12 | 67 | 177 | 403 | 647 |  |
| 6 | align= | 3 | 20 | 25 | 54 | 99 |  |
| 7 | align= | 12 | 2 | 16 | 53 | 71 |  |
| 8 | align= | 12 | 0 | 3 | 9 | 12 | } |
# சொல்

**சொல்** என்பது ஏதொன்றையும் சுருக்கமாய்க் குறிக்கும் அடிப்படை மொழிக் கூறு. உலகில் உள்ள மிகப்பெரும்பாலான மொழிகளில் சொற்களைக் கோர்த்து ஒரு சொற்றொடர் வழி ஒரு கருத்தோ செய்தியோ தெரிவிக்கப்படுகின்றது. சொல் என்பது ஒரெழுத்தாலோ, பலவெழுத்துகளாலோ ஆக்கப்பட்டு ஒரு *பொருளைத் தரும்* மொழிக்கூறு. சொல்லைக் *கிளவி*, **பதம்** ,மொழி என்றும் கூறுவது உண்டு.  
- சொல்லைத் தொல்காப்பியம் ஓரெழுத்தொருமொழி, ஈரெழுத்தொருமொழி, இரண்டு இறந்து இசைக்கும் பொதுமொழி எனப் பாகுபடுத்திப் பார்த்தது.
- சுமார் 1,600 ஆண்டுகளுக்குப் பின்னர் மொழியை ஆராய்ந்த நன்னூல் ஈழெழுத்தொருமொழி என்னும் பகுப்பைக் கைவிட்டுத் 'தனியெழுத்துப் பதம்', 'தொடரெழுத்துப் பதம்' என இரண்டாகப் பாகுபடுத்திக் கொண்டுள்ளது.
- மேலும் நன்னூல் சொல்லை ஒருமொழி, தொடர்மொழி, பொதுமொழி எனப் பெயரிட்டுக்கொண்டு மூன்று வேறு வகையில் கண்டது.
# சொல்

## தொல்காப்பியத்தின் விளக்கம்

| சொல் |  |
| --- | --- |
| பெயர்ச்சொல் | வினைச்சொல் |
| இடைச்சொல் | உரிச்சொல் |
| இயற்சொல் | திரிசொல் |
| திசைச்சொல் | வடசொல் |
| ஓரெழுத்தொருமொழி | ஈரெழுத்தொருமொழி |
| இரண்டு இறந்து இசைக்கும் தொடர்மொழி | } |  
சுமார் 2500 ஆண்டுகளுக்கு முன்னர்த் தோன்றியதாகக் கருதப்படும் தொல்காபியத்தில், சொல்லுக்கு விளக்கம் தரும் பல நூற்பாக்கள் சொல்லதிகாரம் என்னும் பகுதியில் உள்ளன. அவ்வதிகாரத்தில் முதல் நூற்பாவில் *எல்லாச் சொல்லும் பொருள் குறித்தனவே* என்று குறிக்கப்பட்டுள்ளது சிறப்பு வாய்ந்ததாகும்.  
*சொல் எனப்படுப பெயரே வினையே என்று*  
*ஆயிரண் டென்ப அறிந்திசி னோரே*
என்று சொற்கள் அடிப்படையில் பெயர்ச்சொல், வினைச்சொல் என்று இரண்டே வகை என்றும் பிற சொல் வகைகள் (உரிச்சொல், இடைச்சொல் முதலியன) இவை இரண்டிலிருந்து மருவி வருவனவே என்றும் கூறப்பட்டுள்ளது.  
தமிழில் ஓர் எழுத்தும் பொருள் தர வல்லது. காட்டாக கை, தை, மை, வா, போ. இவ்வகைச்சொற்களுக்கு ஓரெழுத்தொருமொழி என்று பெயர்.
# சொல்

## சொல் வகைகளுக்கு வாய்ப்பியம் தரும் விளக்கம்

வாய்ப்பியம் என்னும் இலக்கணநூல் பெயர்ச்சொல், வினைச்சொல், இடைச்சொல், உரிச்சொல் ஆகியவற்றைத் தெளிவாக விளக்குகிறது.
# சொல்

## சொல் வகைகளுக்கு வாய்ப்பியம் தரும் விளக்கம்

### சொல் வகைகள்

வாய்ப்பியம் என்னும் இலக்கணநூல் பெயர்ச்சொல், வினைச்சொல், இடைச்சொல், உரிச்சொல் ஆகியவற்றைத் தெளிவாக விளக்குகிறது.  
**எடுத்துக்காட்டுகள்**  
பொருட்பெயர் : , பசு, புத்தகம்
இடப்பெயர் : தஞ்சாவூர் , தமிழகம்
காலப்பெயர் : மணி, ஆண்டு , நாள்
சினைப்பெயர் : கண், காது ,கை, தலை
பண்புப்பெயர் : இனிமை, நீலம், ந சதுரம்
தொழிற்பெயர் : படித்தல், உண்ணுதல் , உறங்குதல்
# சொல்

## சொல் வகைகளுக்கு வாய்ப்பியம் தரும் விளக்கம்

### சொல் வகைகள்

#### வினைச்சொல்

தொழிலின் காலம் காட்டும் சொல் வினைச்சொல்
:வழுவில் மூவகைக் காலமொடு சிவணித்
:தொழிற்பட வருவது தொழிற்சொல் ஆகும்
::*படித்தான், படிக்கிறான், படிப்பான்* – வினைச்சொல்  
வினைச்சொல் என்பது ஒரு பொருளின் வினையை உணர்த்துவதாகும். முடிவு பெற்ற வினைச்சொல் முற்று எனப்படும். முடிவு பெறாத வினைசொல் எச்சம் எனப்படும்  
**முற்று**  
**1. தெரிநிலை வினைமுற்று**  
செய்பவன், கருவி, நிலம், செயல், காலம், செய்பொருள் என்னும் ஆறையும் உணர்த்துவது தெரிநிலை வினைமுற்று ஆகும்  
எ.கா: கவிதா மாலை தொடுத்தாள்  
**2.குறிப்பு வினைமுற்று**  
பொருள், இடம், காலம், சினை, குணம், தொழில் என்னும் ஆறின் அடிப்படையில் தோன்றி, செய்பவன், கருவி, நிலம், செயல், காலம், செய்பொருள் என்னும் ஆறினுள் செய்பவனை மட்டும் விளக்குவது குறிப்பு வினைமுற்று ஆகும்.  
எ.கா: அவன் பொன்னன்  
**எச்சம்**  
**1.பெயரெச்சம்**  
பெயரெச்சம் என்பது, பெயரைக் கொண்டு முடிவுறும் காலங்காட்டுகின்ற, முற்றுபெறா வினைச் சொற்கள் ஆகும். பெயரெச்சம் தெரிநிலை பெயரெச்சம், குறிப்புப் பெயரெச்சம் என் இருவகைப்படும்.  
எ.கா:
படித்த பையன்(தெ.பெ.எ),
நல்ல பையன் (கு.பெ.எ).  
**2.வினையெச்சம்**  
வினையெச்சம் என்பது வினை முற்றினைக் கொண்டு முடிவுறும் காலங்காட்டுகின்ற, முற்றுபெறா வினைச்சொற்கள் ஆகும். வினையெச்சம் தெரிநிலை வினையெச்சம் , குறிப்பு வினையெச்சம் என இருவகைப்படும்.  
எ.கா:
படித்துத் தேறினான்(தெ.வி.எ),
மெல்ல பேசினான்(கு.வி.எ).
# சொல்

## சொல் வகைகளுக்கு வாய்ப்பியம் தரும் விளக்கம்

### சொல் வகைகள்

#### இடைச்சொல்

அணிகலன் செய்யப் பொன்னுக்கு இடையே இருந்து உதவும் இடைக்கருவிகள் போலப் பெயர்ச்சொல்லுக்கும் வினைச்சொல்லுக்கும் இடைநிற்பது இடைச்சொல்
:சுடுபொன் மருங்கில் பற்றாசு ஏய்ப்ப
:இடைநின்று இசைப்பது இடைச்சொல் ஆகும்
::மரத்தை = மரம்+**அத்து**+**ஐ***, படித்தனள் = படி+***த்**+**த்**+**அன்** **அள்*** **இடைச்சொல்***  
**இடைச்சொல்** என்பது தனித்து நில்லாமல் பெயரையோ வினையையோ **சார்ந்து வருவது**.ஐ முதலிய **வேற்றுமை** **உருபுகளும்**; போல, ஒப்ப முதலிய **உவம** **உருபுகளும்**; அ, இ, உ என்னும் **சுட்டுகளும்**; யா முதலிய **வினாவெழுத்துகளும்**; `உம்' முதலிய பிறவும் இடைச்சொற்கள் என்று கூறப்படும்.
மேற்சொன்ன வேற்றுமையுருபுகள் முதலியனவும், இடை நிலைகள், சாரியைகள், விகுதிகள், தமக்கெனப் பொருளையுடைய **ஏ, ஓ, மற்று, தான்** முதலியனவும் இடைச்சொற்களாகும்.  
எ.கா:
அவன்தான் வந்தான்
சேரனும் சோழனும் பாண்டியனும் வந்தனர்
# சொல்

## சொல் வகைகளுக்கு வாய்ப்பியம் தரும் விளக்கம்

### சொல் வகைகள்

#### உரிச்சொல்

மருவி நிற்கும் சொல்லோடு மருவாத சொல்லை உரிமையோடு சேர்த்துச் சொல்வது உரிச்சொல்.
:மருவிய சொல்லோடு மருவாச் சொற்கொணர்ந்து
:உரிமையோடு இயைத்தல் உரிச்சொல் ஆகும்.
::*சாலப்* பெரிது – உரிச்சொல்  
உரிச்சொல் என்பது பல்வேறு வகைப்பட்ட பண்புகளையும், குணங்களையும், வடிவங்களையும் உணர்த்தும் சொல்லாகும். பெயர்ச் சொற்களையும் வினைச் சொற்களையும் விட்டு நீங்காதனவாய் வரும்.  
**ஒரு பொருள் குறித்த பல சொல்**  
சாலப் பேசினான்.
உறு புகழ்.
தவ உயர்ந்தன.
நனி தின்றான்.  
சால, உறு, தவ, நனி என்னும் உரிச்சொற்கள் மிகுதி என்னும் ஒரு பொருளை உணர்த்துவன  
**பல பொருள் குறித்த ஒரு சொல்**  
கடிமனை - காவல்
கடிவாள் - கூர்மை
கடி மிளகு - கரிப்பு
கடிமலர் - சிறப்பு  
கடி என்னும் உரிச்சொல் - காவல், கூர்மை, கரிப்பு, சிறப்பு முதலிய பல பொருள்களைக் உணர்த்தும்
# சொல்

## பகாப்பதம்

பகுக்கப்படாத இயல்பையுடைய சொற்கள் பகாப்பதம் ஆகும். அதாவது நேரடியா ஒரு சடப்பொருளையோ அல்லது கருத்துப்பொருளையோ குறித்து நிற்கும் சொற்கள் பகாப்பதம் ஆகும். எடுத்துக்காட்டாக நாய், மரம், வா.  
தமிழ் இலக்கணம் (நூல்) தரப்பட்ட எடுத்துக்காட்டுகள்:
- நிலம், நீர், மரம் - பொயர்ப்பகாப்பதம்
- நட, வா, உண் - வினைப்பகாப்பதம்
- மற்று, ஏ, ஒ - இடைப்பகாப்பதம்
- உறு, தவ, நனி - உரிப்பகாப்பதம்
# சொல்

## பகாப்பதம்

### பகாப்பதத்தின் வகைகள்

**(1) பெயர்ப் பகாப்பதம்:**  
பெயர்ச் சொல்லாக அமையும் பகாப்பதம் பெயர்ப் பகாப்பதம் எனப்படும்.  
எடுத்துக் காட்டுகள் :  
நெருப்பு, காற்று, நிலம், நீர்,என வரும் .  
**(2) வினைப் பகாப்பதம்:**  
வினைச் சொற்களாக வரும் பகாப்பதங்கள் வினைப் பகாப்பதங்கள் எனப்படும்.  
எடுத்துக்காட்டுகள் :  
உண், தின் , நட, வா, முதலியன.  
**(3) இடைப்பகாப்பதம் :**  
இடைச் சொற்களாக வரும் பகாப்பதங்கள் இடைப் பகாப்பதம் எனப்படும்.  
எடுத்துக்காட்டுகள் :  
மன், கொல், போல், மற்று என்பன.  
**(4) உரிப் பகாப்பதம் :**  
உரிச் சொற்களாக வரும் பகாப்பதம் உரிப் பகாப்பதம் எனப்படும்.  
எடுத்துக்காட்டுகள் :  
கூர், மிகு, உறு, தவ, நனி, கழி  
மேலே சுட்டிய எடுத்துக்காட்டுகளில் கண்ட பெயர், வினை, இடை, உரிச் சொற்களைப் பிரித்தால் பொருள் தருவதில்லை; அவை இடுகுறியில், இட்டு வழங்கி வருகின்ற தன்மையில் அமைந்தவை .
# சொல்

## பகுபதம்

பகுக்கப்படும் இயல்புடைய சொற்கள் பகுபதம் ஆகும். பகுபதங்களைப் பெயர்ப்பகுபதம், வினைப்பகுபதம் என இரண்டாக பகுக்கலாம். வினைப்பகுபதம் தெரிநிலை வினைப்பகுபதம், குறிப்பு வினைப்பகுபதம் என்று இருவகைப்படும்.  
ஒரு பகுபதம் பிரிந்து நிற்கும் நிலையில் அமையும் உறுப்புகள்
பகுபத உறுப்புகள் எனலாம்.  
இப்பகுபத உறுப்புகள் ஆறு வகைப்படும்.  
பகுதி  
விகுதி  
இடைநிலை  
சாரியை  
சந்தி  
விகாரம்  
என்பனவாகும்.  
இந்த ஆறு உறுப்புகளையும் கூட்டிச் சேர்த்தால்
எல்லாவிதமான பகுபதங்களும் அமையும்  
**பகுதி**  
ஒரு பகுபதத்தின் முதலில் அமையும் உறுப்பு ஆகும். எனவே இதனை முதனிலை என்றும் வழங்கலாம்.
உண்டான் என்னும் பகுபதத்தில்
(உண்+ட்+ஆன்) உண் என்பது பகுதியாகும்.  
**விகுதி**  
பகுபதத்தின் இறுதியில் நிற்கும் உறுப்பு என்பதால்
இதனை இறுதிநிலை என்றும் வழங்குவது மரபு.  
உண்டான் என்னும் பகுபதத்தில்
(உண்+ட்+ஆன்) ஆன் என்பது விகுதி ஆகும்.
இது திணை, பால், எண், இடம் ஆகியவற்றைக் காட்டி நிற்கும்.  
**இடைநிலை**  
முதனிலைக்கும் (பகுதி) இறுதிநிலைக்கும் (விகுதி) இடையில் நிற்கும் உறுப்பு என்பதால் இடைநிலை என்னும் பெயர் பெறுகின்றது.
வினைப் பகுபதத்தில் இடைநிலை காலம் காட்டும் உறுப்பு ஆகும்.
உண்+ட்+ஆன் என்னும் பகுபதத்தில் –  
உண் - முதனிலை
ட் - இடைநிலை
ஆன் - இறுதிநிலை  
‘இடைநிலை‘ - பகுதிக்கும் விகுதிக்கும் இடையில் அமைந்திருத்தலைக் காணலாம்.  
**சாரியை**  
இது பெரும்பாலும், இடைநிலைக்கும் விகுதிக்கும் இடையில் வரும் உறுப்பு ஆகும். சிறுபான்மையாகச் சந்திக்கும் விகுதிக்கும் இடையிலும் வரும்.  
சாரியை = சார்ந்து இயைந்து நிற்பது. தனக்கெனப் பொருள் எதுவும் இன்றிப் பிற உறுப்புகள் இணையும்போது இடையில் வருவது.  
வந்தனன் என்னும் சொல் ‘வா+த்(ந்)+த்+அன்+அன்‘
வா - பகுதி
த் - சாந்தி
த் - இடைநிலை
அன் - சாரியை
அன் - விகுதி  
‘த்’ இடைநிலைக்கும், ‘அன்‘ விகுதிக்கும் இடையில் சாரியை வந்துள்ளதைக் காணலாம்.  
**சந்தி**  
இது பெரும்பாலும் முதனிலை (பகுதி)க்கும் இடைநிலைக்கும் இடையில் வரும்.
பகுதிக்கும் விகுதிக்கும் இடையிலும் சிறுபான்மை வரக்கூடும்.
உறுப்புகளின் இணைவில் (சந்தி), அவற்றை இணைக்க வருவது சந்தி.
நடத்தல் என்னும் பகுபதம் நட+த்+தல் என்று பிரிந்து வரும்.  
நட - பகுதி
த் - சந்தி
தல் - விகுதி  
பகுதிக்கும், விகுதிக்கும் இடையில் ‘த்‘ சந்தி வந்திருப்பதைக் காண முடிகிறது.  
**விகாரம்**  
விகாரம் என்று தனியாக ஓர் உறுப்பு இல்லை. பகுதியும் சந்தியும் மாற்றம் அடையலாம். அல்லது சந்தி மட்டும் மாற்றம் அடைந்து வரலாம்.
இவ்வாறு மாற்றம் பெறுவதை ‘விகாரம்‘ என்பர்.  
வந்தனன் - **வா**+த்(**ந்**)+த்+அன்+அன்  
வா - பகுதி
த் - சந்தி
த் - இடைநிலை
அன் - சாரியை
அன் - விகுதி  
இதில் வரும் வா என்னும் பகுதி வ எனக் குறுகியும்,
த் என்னும் சந்தி ந் என்று மாற்றம் அடைந்தும், விகாரமாகியுள்ளன
# பதம் (தமிழ் இலக்கணம்)

சொல்லைப் பதம்பிரித்து பார்க்கும் அறிவியல் கண்ணோட்டத்தை நன்னூல் இலக்கணம் புதுமையாகப் புகுத்தியுள்ளது. இது சொல்லில் அமைந்துள்ள உறுப்புகளை, roots of words பகுத்துப் பார்க்கிறது. மேலும் பகுத்தால் பயனில்லாதல் போகும் பெயர், வினை, இடை, உரி ஆகிய நான்கு வகைச் சொற்களைப் பகாப்பதம் என்றும், பகுதி, விகுதி, இடைநிலை, சாரியை, சந்தி, விகாரம் என்றெல்லாம் பிரிக்கக்கூடியதாக அமைந்துள்ள சொற்களை, பகுபதம் என்றும் நன்னூல் குறிப்பிடுகிறது.
# பதம் (தமிழ் இலக்கணம்)

## தொல்காப்பியம் முன்னோடி

- தொல்காப்பியம் இதற்கு முன்னோடியாக ஆங்காங்கே கால்கோள் செய்துள்ளது. தொல்காப்பியம் காட்டும் உரிச்சொற்களை நன்னூல் பண்பின் பகாப்பதங்களாகக் கொண்டுள்ளது.
- பால் உணர்த்தும் ஈறுகளைத் தொல்காப்பியம் வரையறை செய்து காட்டுகிறது. இவற்றை நன்னூல் விகுதி என்று குறிப்பிடுகிறது.
- வினைச்சொல் காலம் காட்டும் எனக் கூறும் தொல்காப்பியம், காலம் காட்டும் இடைச்சொல்லைக் **காலம் கொள்ளும் மெய்ந்நிலை** என்று குறிப்பிடுகிறது. நன்னூல் இதனைக் காலம் காட்டும் இடைநிலைகள் என்று விளக்குகிறது இலக்கண நூல்கள்.
# சிச்சென் இட்சா

**சிச்சென் இட்சா** (*Chichen Itza*) என்பது மெக்சிகோ நாட்டின், யுகட்டான் (Yucatán) என்னுமிடத்திலுள்ள, கொலம்பியாவுக்கு முந்தைய சகாப்தம் (ஆரம்ப நவீன காலம்) முற்பட்ட காலத் தொல்பொருளியற் களம் ஆகும். இது மாயன் நாகரிகக் காலத்தைச் சேர்ந்தது. தென்பகுதியைச் சேர்ந்த மத்திய தாழ்நிலப் பகுதிகளிலிருந்த மாயன் நாகரிகம் சார்ந்த பகுதிகள் வீழ்ச்சியுற்றபின், கி.பி. 600 ஆம் ஆண்டளவிலிருந்து பெரு வளர்ச்சி பெற்றுவந்த ஒரு முக்கியமான நகரமாக இது விளங்கியது. கி.பி 987 ல், தொல்ட்டெக் அரசனான குவெட்சால்கோட்டில் (*Quetzalcoatl*) என்பவன் மத்திய மெக்சிக்கோவிலிருந்து படையெடுத்து வந்து, உள்ளூர் மாயன் கூட்டாளிகளின் உதவியுடன், சிச்சென் இட்சாவைப் பிடித்துத் தனது தலைநகரம் ஆக்கிக் கொண்டான். அக் காலத்துக் கட்டிடக்கலைப் பாணி, மாயன் மற்றும் தொல்ட்டெக் பாணிகளின் கலப்பாக அமைந்திருப்பதைக் காணலாம். 1221 ஆம் ஆண்டில் இங்கே ஒரு புரட்சியும், உள்நாட்டுப் போரும் ஏற்பட்டதற்கு அறிகுறியாக, எரிந்த கட்டிடங்களின் எச்சங்கள் தொல்பொருளாய்வில் கண்டுபிடிக்கப்பட்டுள்ளன. இந்த நிகழ்வுகள் சிச்சென் இட்சாவின் வீழ்ச்சிக்குக் காரணமானதுடன், யுகட்டான் பகுதியின் ஆட்சிபீடமும் மாயபான் (Mayapan) என்னுமிடத்துக்கு மாற்றப்பட்டது.  
மீது ஏறும் காட்சி]]
சிச்சென் இட்சா அழிபாடுகள் நடுவண் அரசின் சொத்து. எனினும் களத்தைக் காக்கும் பொறுப்பை மெக்சிக்கோவின் மானிடவியல், வரலாற்றுத் தேசிய நிறுவனம் மேற்கொண்டு வருகிறது. நினைவுச் சின்னங்கள் இருக்கும் நிலங்கள் 29 மார்ச் 2010 வரை தனியாருக்குச் சொந்தமானதாக இருந்தது. இந்நிலங்களை இப்போது யுக்கட்டான் மாநிலம் விலைகொடுத்து வாங்கியுள்ளது.  
யுனெசுகோவின் பாரம்பரியச் சின்னமாக சிச்சென் இட்சா அறிவிக்கப்பட்டது. சிச்சென் இட்சா சுற்றுலாத்தலமாக விளங்குகிறது.
# களனி பல்கலைக்கழகம்

**களனிப் பல்கலைக்கழகம்** இலங்கையில் முக்கிய பல்கலைக்கழகங்களுள் ஒன்றாகும். இது கொழும்பு மாநகர சபை எல்லைக்குச் சற்றே அப்பால் கொழும்பு கண்டி (A1) வீதியில் புராதன நகரமான களனியில் அமைந்துள்ளது. இப்பல்கலைக்கழகமானது 2 வளாகங்களையும் 4 பீடங்களையும் கொண்டுள்ளது.
# களனி பல்கலைக்கழகம்

## சரித்திரம்

1875-ஆம் ஆண்டில் பௌத்த குருமார்களின் கல்விக்காக ஆரம்பிக்கப்பட்ட ஒரு அமைப்பு. இது 1940, 1950-களில் பல்கலைக்கழக உருவாக்கத்தில் 1959-இல் **வித்தியாலங்கப் பல்கலைக்கழகமாகவும்** 1972-இல் சிலோண் பல்கலைக்கழகத்தின் வளாகம் ஆகவும் 1978 **களனிப் பல்கலைக்கழகமாகவும்** மாற்றமடைந்தது.
# களனி பல்கலைக்கழகம்

## இணைக்கப்பட்ட கல்விஅமைப்புகள்

- பாலி மற்றும் பௌத்த கல்விக்கான பட்ட மேற்படிப்பு
- தொல்பொருள் ஆய்வுகளுக்கான பட்ட மேற்படிப்பு
- கம்பஹா விக்கிரமாராச்சி ஆயுள்வேதக் கல்லூரி
# களனி பல்கலைக்கழகம்

## பீடங்கள்

### விஞ்ஞான பீடம்

விஞ்ஞான பீடமானது அக்டோபர் 1967 இல் இருந்து ஆரம்பிக்கப்பட்டுள்ளது.
# களனி பல்கலைக்கழகம்

## பீடங்கள்

### மருத்துவ பீடம்

இப்பல்கலைக்கழகத்தின் மருத்துவப் பீடமானது இராகமயில் அமைந்துள்ளது.
# களனி பல்கலைக்கழகம்

## பீடங்கள்

### சமூக விஞ்ஞானப் பீடம்

சமூக விஞ்ஞானப் பீடமானது 7 திணைக்களங்களைக் கொண்டுள்ளது.
# களனி பல்கலைக்கழகம்

## வெளியிணைப்புகள்

- களனிப் பல்கலைக்கழக உத்தியோகபூர்வ இணையத்தளம்
- களனிப் பல்கலைக்கழக வெளிவாரிப் பரீட்சைகள் பிரிவு
- களனிப் பல்கலைக்கழக நிர்வாக உத்தியோகத்தர்கள்
- 1995-ஆம் ஆண்டு முதல் 2004-ஆம் ஆண்டு வரையிலான காலப்பகுதியில் பல்கலைக் கலகத்தில் கற்க அனுமதி பெற்றவர்களும் பட்டம் பெற்று வெளியேறியவர்களும்
- இலங்கைப் பல்கலைக்கழக ஆணைக்குழு
# செப்டம்பர் 23

## நிகழ்வுகள்

- 1338 &ndash; நூறாண்டுப் போர்: முதலாவது கடற்படைச் சமர் இடம்பெற்றது. வரலாற்றில் முதல் தடவையாக வெடிமருந்துகளுடனான பீரங்கிகள் பயன்படுத்தப்பட்டன.
- 1409 &ndash; 1368 வெற்றியின் பின்னர் முக்கிய வெற்றியை மிங் சீனா மீதான சமரில் மங்கோலியர்கள் பெற்றனர்.
- 1459 &ndash; ரோசாப்பூப் போர்கள்: முதலாவது முக்கிய சமர் புளோர் கீத் என்ற இடத்தில் நடைபெற்றது.
- 1641 &ndash; 100,000 பவுண்டு எடை தங்கத்துடன் *த மேர்ச்சண்ட் ராயல்* என்ற ஆங்கிலேயக் கப்பல் மூழ்கியது.
- 1780 &ndash; அமெரிக்கப் புரட்சி: பிரித்தானிய இராணுவத் தளபதி ஜான் அன்ட்ரே உளவுக் குற்றச்சாட்டில் கைது செய்யப்பட்டார்.
- 1799 &ndash; இலங்கையில் அரச ஆணைப்படி சித்திரவதை, மற்றும் கொடூரமான தண்டனைகள் நிறுத்தப்பட்டன. மத சுதந்திரம் அனைவருக்கும் வழங்கப்பட்டது.
- 1803 &ndash; இரண்டாம் ஆங்கிலேய மராத்தியப் போர்: அசாயே என்ற இடத்தில் பிரித்தானியாவுக்கும் மராட்டியப் பேரரசுக்கும் இடையில் இடம்பெற்றது.
- 1806 &ndash; லூயிசும் கிளார்க்கும் அமெரிக்காவின் வடமேற்குப் பசிபிக் பிராந்தியத் தேடல் முயற்சியை முடித்துக் கொண்டு செயின்ட் லூயீசுக்குத் திரும்பினர்.
- 1821 &ndash; திரிப்பொலீத்சா நகரைக் கிரேக்கர்கள் தாக்கி 30,000 துருக்கியரைக் கொன்றனர்.
- 1846 &ndash; நெப்டியூன் கோள் உர்பெயின் ஜோசப், ஜோன் அடம்ஸ், யோகான் கோட்பிரீடு கல்லே ஆகியோரால் கண்டுபிடிக்கப்பட்டது.
- 1868 &ndash; எசுப்பானிய ஆட்சிக்கு எதிராக புவெர்ட்டோ ரிக்கோவில் கிளர்ச்சி இடம்பெற்றது.
- 1868 &ndash; புவெர்ட்டோ ரிக்கோவில் எசுப்பானிய ஆட்சியாளருக்கெதிராகக் கிளர்ச்சி ஆரம்பமானது.
- 1889 &ndash; நின்டெண்டோ நிறுவனம் ஆரம்பிக்கப்பட்டது.
- 1905 &ndash; நோர்வேயும் சுவீடனும் அமைதியாகப் பிரிவதற்கு உடன்பட்டன.
- 1913 &ndash; பிரான்சின் ரோலண்டு காரொசு என்பவர் நடுநிலக் கடலை முதல் முதலாக வானூர்தியில் கடந்து சாதனை படைத்தார்.
- 1932 &ndash; இப்னு சவூது தலைமையில் சவூதி அரேபியா ஒன்றிணைந்தது.
- 1943 &ndash; இரண்டாம் உலகப் போர்: நாட்சி பொம்மை அரசு இத்தாலிய சோசலிசக் குடியரசு உருவானது.
- 1950 &ndash; கொரியப் போர்: அமெரிக்கப் படைகள் தவறுதலாக பிரித்தானியப் படைகள் மீது நேப்பாம் குண்டுகளை வீசினர். 17 பேர் கொல்லப்பட்டு 79 பேர் காயமடைந்தானர்.
- 1965 &ndash; இந்திய-பாகிஸ்தான் போர், 1965 முடிவுக்கு வந்தது.
- 1966 &ndash; நாசாவின் சேர்வெயர் 2 விண்கலம் சந்திரனின் *கோர்ப்பனிக்கஸ்* என்ற இடத்தில் மோதியது.
- 1980 &ndash; பாடகர் பாப் மார்லி தனது கடைசி நிகழ்ச்சியை பிட்ஸ்பர்க், பென்சில்வேனியாவில் நடத்தினார்.
- 1983 &ndash; மட்டக்களப்பு சிறை உடைப்பு: இலங்கை மட்டக்களப்பு சிறைச்சாலையில் சிறைவைக்கப்பட்டிருந்த 41 தமிழ் அரசியற் கைதிகள் சிறையை உடைத்துத் தப்பினர்.
- 1983 &ndash; செயிண்ட் கிட்சும் நெவிசும் ஐக்கிய நாடுகளில் இணைந்தது.
- 1983 &ndash; கல்ஃப் ஏர் விமானம் குண்டு ஒன்றினால் தகர்க்கப்பட்டதில் அதில் பயணம் செய்த அனைத்து 117 பேரும் கொல்லப்பட்டனர்.
- 1986 &ndash; இலங்கை கொழும்பில் தேசிய இயற்கை வரலாற்று அருங்காட்சியகம் பொதுமக்களுக்குத் திறந்துவிடப்பட்டது.
- 2002 &ndash; மொசிலா பயர் பாக்சு இணைய உலாவி வெளிவந்தது.
- 2004 &ndash; எயிட்டியில் சூறாவளி மற்றும் வெள்ளம் காரணமாக 3,000 இற்கும் அதிகமானோர் உயிரிழந்தனர்.
- 2008 &ndash; பின்லாந்தில் பாடசாலை ஒன்றில் இடம்பெற்ற துப்பாக்கிச் சூட்டில் 10 பேர் கொல்லப்பட்டனர்.
# செப்டம்பர் 23

## பிறப்புகள்

- கிமு 63 &ndash; அகஸ்ட்டஸ், உரோமைப் பேரரசர் (இ. 14)
- 1215 &ndash; குப்லாய் கான், மொங்கோலியப் பேரரசர் (இ. 1294)
- 1791 &ndash; யோகான் பிரான்சு என்கே, செருமானிய வானியலாளர் (இ. 1865)
- 1851 &ndash; எல்லன் காயேசு, அமெரிக்கக் கணிதவியலாளர், வானியலாளர் (இ. 1930)
- 1869 &ndash; டைஃபாய்டு மேரி, அமெரிக்க சமையற்கலை நிபுணர் (இ. 1938)
- 1871 &ndash; பிரான்டிசேக் குப்கா, செக் நாட்டு ஓவியர் (இ. 1957)
- 1882 &ndash; ஆல்பிரெடு ஆரிசன் ஜாய், அமெரிக்க வானியலாளர் (இ. 1973)
- 1895 &ndash; ஹரி சிங், ஜம்மு காஷ்மீர் சுதேச சமஸ்தானத்தின் இறுதி டோக்ரா குல மன்னர் (இ. 1961)
- 1900 &ndash; எஸ். குலேந்திரன், தென்னிந்தியத் திருச்சபையின் யாழ்ப்பாணத்தின் 1வது ஆயர் (இ. 1992)
- 1908 &ndash; ராம்தாரி சிங் திங்கர், இந்திக் கவிஞர், விடுதலைப் போராட்ட செயற்பாட்டாளர், கல்வியாளர், அரசியல்வாதி (இ. 1974)
- 1917 &ndash; அசீமா சாட்டர்ஜி, இந்திய வேதியியலாளர் (இ. 2006)
- 1923 &ndash; கு. அழகிரிசாமி, தமிழக எழுத்தாளர் (இ. 1970)
- 1930 &ndash; ரே சார்ல்ஸ், அமெரிக்கப் பாடகர், நடிகர் (இ. 2004)
- 1933 &ndash; மது, மலையாளத் திரைப்பட நடிகர்
- 1941 &ndash; நவநீதம் பிள்ளை, தென்னாபிரிக்க நீதிபதி, முன்னாள் ஐநா மனித உரிமை ஆணையாளர்
- 1943 &ndash; தனுஜா, இந்தித் திரைப்பட நடிகை
- 1957 &ndash; குமார் சானு, இந்தியப் பாடகர், தயாரிப்பாளர்
- 1962 &ndash; ஷோபா, தென்னிந்தியத் திரைப்பட நடிகை (இ. 1980)
- 1971 &ndash; முயீன் கான், பாக்கித்தானியத் துடுப்பாளர்
- 1982 &ndash; ரதி, தென்னிந்தியத் திரைப்பட நடிகை
- 1988 &ndash; டெல் போட்ரோ, அர்ச்செந்தீன டென்னிசு வீரர்
# செப்டம்பர் 23

## இறப்புகள்

- 1877 &ndash; உர்பைன் லெவெரியே, பிரான்சியக் கணிதவியலாளர், வானியலாளர் (பி. 1811)
- 1939 &ndash; சிக்மண்ட் பிராய்ட், ஆத்திரிய மருத்துவர் (பி. 1856)
- 1951 &ndash; பி. யு. சின்னப்பா, தமிழ்த் திரைப்பட நடிகர், பாடகர்
- 1968 &ndash; பியட்ரல்சினாவின் பியோ, இத்தாலியப் புனிதர் (பி. 1887)
- 1969 &ndash; சி. டபிள்யூ. டபிள்யூ. கன்னங்கரா, இலங்கை-சிங்கள அரசியல்வாதி (பி. 1884)
- 1973 &ndash; பாப்லோ நெருடா, நோபல் பரிசு பெற்ற சிலி நாட்டுக் கவிஞர் (பி. 1904)
- 1974 &ndash; ஜெயச்சாமராஜா உடையார், மைசூர் சமத்தானத்தின் கடைசி அரசர் (பி. 1919)
- 1995 &ndash; க. துரைரத்தினம், இலங்கை அரசியல்வாதி (பி. 1930)
- 1996 &ndash; மஞ்சு பாசினி, இந்திய விடுதலைப் போராட்ட செயற்பாட்டாளர் (பி. 1906)
- 1996 &ndash; சில்க் ஸ்மிதா, தென்னிந்தியத் திரைப்பட நடிகை (பி. 1960)
- 2011 &ndash; மன்சூர் அலி கான் பட்டோடி, இந்தியத் துடுப்பாட்ட வீரர் (பி. 1941)
- 2012 &ndash; அஸ்வினி, தென்னிந்தியத் திரைப்பட நடிகை (பி. 1969)
- 2013 &ndash; ரூத் பாட்ரிக், அமெரிக்க உயிரியலாளர் (பி. 1907)
- 2015 &ndash; தயானந்த சரசுவதி, இந்திய ஆன்மிக குரு (பி. 1930)
- 2018 &ndash; சார்லசு காவோ, ஆங்காங்-அமெரிக்க-பிரித்தானிய இயற்பியலாளர் (பி. 1933)
- 2020 &ndash; சுரேஷ் அங்காடி, இந்திய அரசியல்வாதி (பி. 1955)
# செப்டம்பர் 23

## சிறப்பு நாள்

- பெரும் இனவழிப்பு நினைவு நாள் (லித்துவேனியா)
- தேசிய நாள் (சவூதி அரேபியா)
- ஆசிரியர் நாள் (புரூணை)
# கித்தார்

**கிற்றார்** அல்லது **கித்தார்** அல்லது கிட்டார் (*Guitar*) என்பது அதிர்கம்பிகள் (strings) கொண்ட ஒரு நரம்பு இசைக்கருவி ஆகும். கித்தார் மிகவும் பிரபலமான இசைக்கருவியாகும். கித்தாரில் உள்ள வெவ்வேறான தடிமன் கொண்ட நரம்புகளை மீட்டுவதன் மூலம் இசை பிறக்கின்றது. மரபுவழி செவ்விசைக் கித்தார்கள் மற்றும் அக்குஸ்டிக் கித்தார்கள் (ஒலிமப்பெட்டிக் கித்தார்கள்) மரத்தினால் செய்யப்படுகின்றன. அதில் உள்ள நரம்புகள் பெரும்பாலும் நைலான் அல்லது இரும்பு எஃகினால் (steel) தயாரிக்கப்படுகின்றன. அவை பெரும்பாலும் நான்கு தொடக்கம் பதினெட்டு வரையிலான தந்திகளைக் (கம்பிகள்) கொண்டுள்ளன. ஆனால் பொதுவான கித்தார் ஆறு தந்திகள் உடையது. அடித்தொனிக் கித்தார்கள் (பேஸ் கித்தார்) நான்கு தந்திகளைக் கொண்டன.  
ஒலிமப்பெட்டிக் கித்தார்களது தந்திகள் மீட்டப்படும்போது, அவை அதிர்வடைவதால் வளியில் கலந்து ஏற்படும் ஒலி, பெரும் துவாரம் கொண்ட மரப்பெட்டியின் மூலம் பெரிதுபடுத்தப்படுகின்றது. இதற்கு மாறாக, மின்மக் கித்தார்களது (எலக்ட்ரிக் கித்தார்) ஒலி மின்னணு மூலம் பெரிதுபடுத்தப்படுகின்றது. ஒருகை விரல்கள் விரற்பலகையில் தந்திகளை அழுத்த மற்றைய கைவிரல்கள் ஒலித்துவாரத்தின் முன்னே வெறும் விரல்களால் பறித்தெடு அசைவு மூலம் தட்டப்பட்டு அல்லது கித்தார் மீட்டுமியைப் பயன்படுத்தித் தட்டப்பட்டு அக்குஸ்டிக் கித்தார் வாசிக்கப்படுகின்றது.
# கித்தார்

## கித்தாரின் வரலாறு

கித்தார் இசைக்கருவி கி.பி.பன்னிரண்டாம் நூற்றாண்டிலேயே ஐரோப்பா கண்டங்களில் பயன்படுத்தப்பட்டு வந்துள்ளது. அதன் பின் அமெரிக்காவில் பயன்படுத்தப்பட்டுள்ளன.இந்தியா போன்ற ஆசிய நாடுகளில் சித்தார் போன்ற இசைக்கருவிகள் பயன்படுத்தப்பட்டுவந்துள்ளன. ஆயிரம் ஆண்டுகளுக்கும் குறைவான காலகட்டத்தில் கித்தார்கள் ஆசிய நாடுகளில் பரவத் தொடங்கின. மூவாயிரத்து முன்னூறு வருடங்கள் பழமையான கற்சிற்பங்களில் மூன்று தந்திகளை உடைய கித்தார் போன்ற சிற்பங்கள் கண்டுபிடிக்கப்பட்டுள்ளன. நவீன கித்தார்களின் வரலாறுகள் இடைக்கால இசுப்பெயினின் வரலாறுகளுக்கு முன் கிடைக்கப்பெறவில்லை.
# கித்தார்

## கித்தாரின் வரலாறு

### சொற்பிறப்பியல்

கித்தார் எனும் ஆங்கில வார்த்தை, கித்தாரே எனும் செருமன் மொழியிலிருந்து வந்துள்ளது. பிரெஞ்சு கித்தார் எனும் வார்த்தை ஸ்பானிய கித்தாரா என்பதிலிருந்து வந்துள்ளது, இது அரபு மொழியில் உள்ள கிட்டார (قيثارة) என்பதிலிருந்தும், இது லத்தினில் உள்ள சித்தாராவிலிருந்தும், இது பண்டைய கிரேக்க மொழியில் இருந்த கிதாராவிலிருந்தும் ( κιθάρα) வந்துள்ளது.
# கித்தார்

## வகைகள்

கித்தார்களை இரண்டு பெரும் பிரிவுகளாக வகைப்படுத்தலாம், அவையாவன அக்குஸ்டிக் கித்தார்கள் மற்றும் எலக்ட்ரிக் கித்தார்கள். இவை ஒவ்வொன்றும் தன்னகத்தே மேலும் உப பிரிவுகளாக வகைப்படுத்தப்பட்டுள்ளன. இது தவிர பண்டைய கால மரபு வழி வந்த செவ்விசைக் கித்தார் வகையும் உள்ளது, இது கிளாசிக்கல் கித்தார் (classical guitar) என ஆங்கிலத்தில் அழைக்கப்படுகின்றது. கித்தார் அதனது வடிவம், இசையின் வகை போன்ற காரணிகளைக் கொண்டும் வகைப்படுத்தப்பட்டுள்ளது.
# கித்தார்

## வகைகள்

### செவ்விசைக் கித்தார்

இவை எசுப்பானியக் கித்தார்கள் எனவும் அழைக்கப்படுகின்றது. பொதுவாக இவை நைலான் தந்திகளைக் கொண்டுள்ளன. மேல்நாட்டுச் செந்நெறி இசை இத்தகைய கித்தார்களைக் கொண்டு உட்கார்ந்த நிலையில் வாசிக்கப்படுகின்றது. கிளாசிக்கல் கித்தார்களின் பரந்த தட்டையான கழுத்து பல்வகை இசை நுட்பங்களை மற்றும் இசை நிரல்களை வாசிப்பதற்கு உதவி புரிகிறது. மெக்சிகோவில் மரபுவழி இசையைக் கித்தார் கொண்டு மீட்டுபவர்களை மரியாச்சி என்று அழைப்பர்.
# கித்தார்

## வகைகள்

### எலக்ட்ரிக் கித்தார்

மின் ஆற்றலால் இயக்கப்படுகின்ற கித்தார்கள் 1930 களிலேயே கண்டுபிடிக்கப்பட்டது.இதில் மின்காந்த ஆற்றலின் மூலமாக இசை பெருக்கப்படுகின்றது.பழங்காலத்தில் கித்தாரின் உடல் பகுதி வெற்றிடமாக்கப்பட்டிருக்கும். அதில் இசை அதிர்வலைகளின் மூலம் பெருக்கமடையும்.ஆனால் வெற்றிடம் இருப்பதைக் காட்டிலும் முழுமையான உடல் அமைப்பினை கொண்ட கித்தார்கள் வசதியானவை என்பதனால் எலக்ட்ரிக் கித்தார்களில் துளையிடுவதை தவிர்த்தனர்.மேலும் இவ்வகை கித்தார்கள் நவீன காலத்திற்கு ஏற்புடைய இசையைத் தருவிப்பதால், மேற்கத்திய இசைகளான புளூஸ், ஜாஸ்,சோலோ,ராக், பாப் போன்றவற்றில் அடிப்படை கருவியாக , இன்றியமையாத இடத்தை இவை பிடித்துள்ளன.  
மின்காந்த தூண்டல்கள் கம்பிகளில் உருவாகும் அதிர்வுகளைச் சமிக்ஞைகளாக மாற்றுகின்றன.பின் அந்தச் சமிக்ஞைகள் மின்காந்த முறையில் செறிவூட்டப்பட்டு இசையாக வெளிவருகின்றன.வெற்றிட குழாய்களின் (vacuum tubes) மூலமாக இசையின் அலைவெண்கள் செறிவூட்டப்படுகின்றன.முதன் முதலில் மேற்கத்திய இசையான ஜாஸில் எலக்ட்ரிக் கித்தார்கள் இடம்பிடித்திருந்தன.1880 முதல் 1990 வரை இவை மிகவும் பிரபலமான இசைக்கருவியாக உருப்பெற்றிருந்தது.
# கித்தார்

## வகைகள்

### அக்குஸ்டிக் கித்தார்

பண்டைய முறை கித்தார்களின் நவீன வடிவமே அக்குஸ்டிக் கித்தார்கள் ஆகும்.இதில் நைலான் தந்திகளுக்குப் பதிலாக எஃகு தந்திகள் பயன்படுத்தப்படுகிறது.எஃகு தந்திகள் ஒலியினை அதிக படுத்துவதாக உள்ளதால் இவை பயன்படுத்தப்படுகின்றது.இதில் மின்சாரத்தை பயன்படுத்தி ஒலி பெருக்கும் வகையும் உள்ளது.
# கித்தார்

## வகைகள்

### மேல் வளைவு கித்தார்

மேல் வளைவு கித்தார் (archtop guitar) எஃகுத் தந்திகளைக் கொண்டது. இதன் மேற்பகுதி குடைந்து எடுக்கப்பட்டு ஒரு வளைவைக் கொண்டிருக்கும். வயலின்களைப் போன்ற இந்த அமைப்பை ஓர்வில் கிப்சன் (1856–1918) என்பவர் அறிமுகப்படுத்தினார். இது மேற்கித்திய இசையான ஜாஸ் இசைக்கு ஏற்ற இசைக்கருவியாகும்.
# கித்தார்

## வகைகள்

### ஒத்ததிர்வுமி அல்லது தோப்ரோ கித்தார்

ஒத்ததிர்வுமி கித்தார் ( Resonator guitar) சிலாவாக்கிய-அமெரிக்க ஜோன் தோபையேரா (1893–1988) என்பவரால் கண்டுபிடிக்கப்பட்டது. தோபையேரா சகோதரர்கள் (**Do**pyera **Bro**thers) எனும் சொல்லில் இருந்து தோப்ரோ பிறந்தது. இக் கித்தார் உருவாக்கத்தின் முக்கிய நோக்கம் மிகையான ஒலியை உண்டாக்குவதாகும். எலெக்ட்ரிக் கித்தார் வந்ததன் பின்னர், நோக்கத்தைப் பொறுத்தவரையில் இதன் பயன்பாடு மங்கியது. எனினும்
இதனது தனித்துவமான ஒலி காரணமாக இன்றும் இது உபயோகத்தில் உள்ளது.
# கித்தார்

## வகைகள்

### பன்னிரண்டு தந்திக் கித்தார்

இது எஃகுத் தந்திகளைக் கொண்டது. நாடோடிப் பாடல்கள், புளூஸ், ராக் அண்டு ரோல் இசைகளுக்கு இது பரவலாகப் பயன்படுத்தப்படுகிறது.
# கித்தார்

## வகைகள்

### அடித்தொனிக் கித்தார்கள்

அடித்தொனிக் கித்தார்கள் (பேஸ் கித்தார்) ஒலிமப்பெட்டிக் கித்தார்களாகவோ அல்லது மின்மக் கித்தார்களாகவோ காணப்படலாம். பொதுவாக நான்கு தந்திகளைக் கொண்டுள்ளன. இவை க-த-ரி-ப (E-A-D-G) எனும் தந்திகளை மேலிருந்து கீழாகக் கொண்டுள்ளன. சாதாரண ஆறு தந்திக் கித்தார்களது நி-க (B-E) எனும் கீழிரண்டு மெல்லிய தந்திகள் இவ்வகையான அடித்தொனிக் கித்தார்களில் இருப்பதில்லை.
# கித்தார்

## அமைப்பு

பெரும்பாலான கித்தார்கள் மரத்தினால் செய்யப்படுகின்றன. இது தவிர நெகிழி, உலோகங்கள் போன்றனவற்றாலும் கித்தார்கள் உருவாக்கப்படுகின்றன. அதில் உள்ள நரம்புகள் பெரும்பாலும் நைலான் அல்லது இரும்பு எஃகினால்(steel) தயாரிக்கப்படுகின்றது. கித்தாரில் நரம்புகளை அதிர்வுரச் செய்வதின் மூலம் இசை உருவாக்கப்படுகின்றது. நரம்புகளிலிருந்து வரும் அதிர்வு ஒலியினை கித்தாரின் உடல் பாகம் ஒலிபெருக்கி போல் செயல்பட்டு ஒலியினை மிகைப்படுத்துகின்றது.  
இடது அல்லது வலது கைப்பழக்கம் உடையோருக்கு ஏற்றவாறு கித்தார்கள் வடிவமைக்கப்படுகின்றன. பெரும்பான்மையான மனிதர்கள் வலது கையைப் பயன்படுத்தித் தட்டுவார்கள். சில சந்தர்ப்பங்களில் வலதுகைக் கித்தார்களது மேலிருந்து கீழான தந்திகள், கீழிருந்து மேலாக மாற்றி அமைக்கப்படும்போது இடதுகை ஆதிக்கம் கொண்டவர்கள் வலதுகைக் கித்தார்களை இலகுவில் வாசிக்கமுடிகின்றது.
# கித்தார்

## அமைப்பு

### உறுப்புகள்

ஒரு கித்தாரில் தலை, கழுத்து, உடல் எனும் பிரதான பாகங்கள் உள்ளன.
# கித்தார்

## அமைப்பு

### உறுப்புகள்

#### தலை

தலைப்பகுதியில் பிரடை அல்லது பிருடை எனும் கித்தார்த் தந்தியின் சுருதியைச் சரிசெய்யும் சுழலி உள்ளது. அடித்தொனிக் கித்தார்களில் நான்கு பிரடைகளும் ஆறு தந்தி உள்ள கித்தார்களில் ஆறு பிரடைகளும் உள்ளன. இவை "3+3" எனும் அமைப்பில் அல்லது "4+2" எனும் அமைப்பில் அமைந்திருக்கலாம். Steinbergers போன்ற சில கித்தார்கள் தலையைக் கொண்டிருப்பதில்லை. இவற்றின் சுருதி சேர்க்கும் பகுதி உடலில் அல்லது பாலத்தில் உள்ளது.  
தலைப்பகுதி நேராகவோ அல்லது சாய்வாகவோ அமைந்திருக்கலாம். இவற்றின் கோணம் 3° தொடக்கம் 25° வரை வேறுபடுகின்றது. கித்தார் உற்பத்தி செய்யும் நிறுவனத்தை அல்லது கித்தாரது வகையைப் பொறுத்து தலைக்கும் கழுத்துக்கும் இடையேயான கோணம் வேறுபடுகின்றது. எடுத்துக்காட்டாக, கில்ட் நிறுவனத்தின் கித்தார்கள் 4°, மார்ட்டின் நிறுவனத்தின் கித்தார்கள் 11° சாய்வைக் கொண்டன.  
விரற்பலகையும் தலையும் சந்திக்கும் இடத்தில் மேரு (nut) அமைந்துள்ளது. இது நெகிழி, பித்தளை, உருக்கு போன்றவற்றால் ஆக்கப்பட்டு இருக்கலாம். இதில் காணப்படும் வெட்டுக்களின் ஊடாக பிரடையில் பிணைக்கப்பட்ட தந்திகள் செல்கின்றன. இதுவே ஒரு தந்தியின் அழுத்தப்படாத நிலையில் உள்ள சுருதியைத் தீர்மானிக்கின்றது.
# கித்தார்

## அமைப்பு

### உறுப்புகள்

#### கழுத்து

ஒரு கித்தாரது மெட்டு, தாங்கு கோல், விரற்பலகை அனைத்தும் சேர்ந்து கழுத்து என அழைக்கப்படுகின்றது. விரற்பலகை சிறு பாகங்களாகப் பிரிக்கப்பட்டுள்ளது. இவற்றைப் பிரிக்கும் உலோகத்தாலான புடைப்பு மெட்டு என அழைக்கப்படுகின்றது. இரண்டு மெட்டுகளுக்கிடையே உள்ள பகுதியில் உள்ள தந்தியை அழுத்தும் போது சுருதி மாறுகின்றது. சாதாரண கித்தார்களில் 19 மெட்டுகள் அமைந்திருக்கும்.  
தாங்கு கோல் என்பது உடற்பகுதி விரற்பலகையில் இருந்து தொடங்கி தலைப்பகுதி விரற்பலகையில் முடிவுறும் உள்ளே அமைந்துள்ள ஒரு நீண்ட கம்பியாலான அமைப்பாகும். ஈரப்பதன் வேறுபாடு, மரம் பழமையடைதல் போன்றனவற்றால் கழுத்தின் வளைவு காலப்போக்கில் மாறுபடும், இதனால் தந்திக்கும் விரற்பலகைக்கும் இடையே உள்ள இடைவெளி அதிகரிக்கும். இது விரலைத் தந்தி மீது அழுத்துவதில் சிரமத்தை ஏற்படுத்தும். விரற்பலகையின் உள் விளிம்பில் தாங்கு கோலைச சீர் செய்ய ஒரு திருகாணி காணப்படுகின்றது. ஒலித் துவாரம் ஊடாக இதனைச் சீர் செய்யலாம். கடிகாரத் திசையில் திருப்புவதன் மூலம் இது இறுக்கப்பட்டு கழுத்தின் வளைவு சீர் செய்யப்பட்டு கித்தார் இயல்புநிலைக்குத் திரும்பும்.
# கித்தார்

## அமைப்பு

### உறுப்புகள்

#### உடல்

அக்குஸ்டிக் கித்தார்கள் உடற்பகுதியில் ஒலித்துவாரம் உள்ளது. இப்பகுதியில் விரல்களால் அல்லது கித்தார் மீட்டுமியைப் பயன்படுத்தித் தட்டப்பட்டு கித்தார் வாசிக்கப்படுகின்றது. ஒரு கித்தாரின் இசையின் தரத்தைத் தீர்மானிப்பது உடற்பகுதியாகும்.
# கித்தார்

## சுருதி

இயல்பான ஆறு தந்திக் கித்தாரில் கீழிருந்து மேலாக தந்திகள் எண்ணப்படுகின்றன. இதன்படி, ஆறாவது தந்தியில் இருந்து முதலாவது தந்தி வரை ஒவ்வொரு தந்தியின் இயல்பான சுருதி க-த-ரி-ப-நி-க (E-A-D-G-B-E) எனும்
சுர வரிசையில் அமைந்திருக்கும். இவை திறந்த ஒலித் தந்திகள் எனப்படுகின்றன. முதலாவது மற்றும் ஆறாவது தந்திகள் ஒரே சுரத்தைக் கொண்டிருந்தாலும் அவை உயர்ந்த மற்றும் தாழ்ந்த நிலையில் ஒலிக்கின்றன. இதற்கு அவற்றின் தந்தியின் தடிப்பு காரணமாகின்றது.
# கித்தார்

## சுருதி

### சுருதி சேர்த்தல்

கித்தாருக்குச் சுருதி சேர்ப்பதற்கு பல்வேறு முறைகள் உள்ளன. வழமையான முறையில் கித்தாரின் முதலாவது தந்தி (E) பியானோ அல்லது கிளபம் இசைக்கருவிகளில் உள்ள "E" உடன் ஒத்துப்போகும்படி
பிரடையைத் திருப்பிச் சரிசெய்யப்படுகின்றது. பின்னர் இரண்டாம் தந்தியின் ஐந்தாவது மெட்டுப்பகுதியும் (E) முதலாவது தந்தியின் திறந்த ஒலியும் ஒன்றாக இருக்குமாறு தந்தி "B"யின் பிரடை திருப்பப்படுகின்றது. இவ்வாறு படத்தில் காட்டப்பட்டவாறு ஏனைய தந்திகளுக்கும் சுருதி சேர்க்கப்படுகின்றது.  
கித்தாரில் ஒரு உபகரணம் இணைக்கப்பட்டு கித்தாரின் ஒவ்வொரு தந்திகளும் தட்டப்படுகையில் அந்த உபகரணம் அது எந்தச் சுரத்தில் அந்தத் தந்தி உள்ளது எனும் தகவலைத் தரும். இது முற்றிலும் சுருதியை இழந்த நிலையில் உள்ள கித்தாருக்கு மிகவும் உபயோகமான முறையாகும். எனினும், எளிதில் கிடைக்கக்கூடிய செலவற்ற இன்னுமொரு முறை ஆண்ட்ராய்டு இயங்குதள செல்லிடப்பேசிகள் போன்றனவற்றில் இதற்கென பிரத்தியேகமாக அமைந்துள்ள மென்பொருட்களைப் பயன்படுத்திச் சுருதி சேர்த்தல் ஆகும்.  
சுருதி சேர்க்கும் போது மெல்லிய தந்திகள் அறுந்துவிடக்கூடிய சந்தர்ப்பங்கள் உண்டு என்பதால் எச்சரிக்கையாக பிரடையைத் திருப்புதல் தேவையானது. சுருதி சேர்த்த பிற்பாடு அது சரியாக அமைந்துள்ளதா என்று பரீசீலிக்க ஏற்கனவே பரிச்சயமான பாடலை அல்லது ச-ரி-க-ம-ப-த-நி-ச எனும் சுர வரிசையை வாசித்துப்பார்க்கலாம்.
# கித்தார்

## வாசிக்கும் முறை

வலிக்கட்டுப்பலகையை அழுத்தும்போது தந்தியின் நீளம் மாறுவதால், அதன் சுருதியும் மாறும். வாசிப்பவர்கள் தங்கள் வலது கையில் தந்தியை/தந்திகளைக் கிள்ளியவாறு இடது கையில் வலிக்கட்டுக்களை அழுத்தி இசைப்பர். ஒரு தந்தியினை அழுத்தாது வாசித்தால் அதன் இயல்பான சுருதியைத் தருகின்றது. இதன் அடிப்படையில் E-A-D-G-B-E எனும் ஆறு தந்திகளும் அமைந்துள்ளன. ஒவ்வொரு தந்தியும் கீழ்காணும் ஒழுங்கில் சுரத்தைக் கொண்டுள்ளன.  
**C C# D D# E F F# G G# A A# B**  
இந்த ஒழுங்கின்படி, E யைத் திறந்த ஒலியாகக் கொண்ட முதலாவது தந்தியின் முதலாவது (வலிக்கட்டுப்பலகை) மெட்டுப் பலகையின் சுரம் "F" ஆகும், அதற்கு அடுத்தது "F#" ஆகும். இவ்வாறு கீழ்க்காணும் படத்தில் காட்டப்பட்டவாறு அமைந்துள்ளன.
# அபிமன்யு (மகாபாரதம்)

மகள் உத்தரையிடமிருந்து விடைபெறும் காட்சி]]
**அபிமன்யு** மகாபாரதக் கதையில் வரும் ஒரு முக்கியமான கதைமாந்தர் ஆவார். இவர் அர்ஜுனனுக்கும் கிருஷ்ணரின் சகோதரியான சுபத்திரைக்கும் பிறந்த மகன் ஆவார்.அபிமன்யு - உத்தரை தம்பதியர்க்கு பிறந்தவர் பரிட்சித்து.  
அபிமன்யு தனது இளமைப்பருவத்தைத் தனது தாயின் ஊரான துவாரகையில் கழித்தான். இவர் தனது மாமன்களான கிருஷ்ணன் மற்றும் பலராமனிடம் போர்ப்பயிற்சி பெற்றார். பின்னர் இவனுக்கும் விராட மன்னனின் புதல்வி உத்தரைக்கும் திருமணம் நடந்தது. இவர் இந்திரனுடைய பேரன் ஆகையால் நிறைய வரங்கள் பெற்றிருந்தான். வில்வித்தையில் மிகச்சிறந்த வீரனாகவும் திகழ்ந்தான்.  
குருச்சேத்திரப் போரின் பதின்மூன்றாவது நாளில் கௌரவர்கள் சக்கரவியூகம் அமைத்துப் போரிட்டனர். இதனுள் சென்று கடும்போர் புரிந்த அபிமன்யு, சக்கரவியுகத்திலிருந்து வெளிவர தெரியாதபடியால் எதிரிகளின் வாளுக்குப் பலியானான். துரோணர், கிருபர், கர்ணன், அஸ்வத்தாமன், பிரஹத்பாலன், கிருதவர்மன் ஆகிய அறுவரால் தாக்கபட்டு நிலைகுலையும் அபிமன்யு, பின் துச்சாதனனின் மகன் துர்முகனோடு கதாயுத்தம் புரிந்து அவனைக் கொன்று தானும் மரணத்தைத் தழுவுகிறார்.  
மேலும் சக்கரவியூகத்தில் அருச்சுனன் தவிர்த்த மற்ற பாண்டவர்களை உட்புக இயலாதபடி, ஜெயத்திரதன் ஒருவனாக தடுத்துவிட்டான். இதனால் அபிமன்யுவின் மரணத்திற்கு முக்கிய காரணமாக விளங்கிய ஜெயத்திரதனை மறு நாள் போரில் கொல்வதாக அருச்சுனன் கொல்வதாக சபதம் ஏற்கிறான்.
# காந்தாரி

**காந்தாரி** மகாபாரதக் கதையில் வரும் ஒரு கதைமாந்தர் ஆவார். இவர் காந்தார நாட்டு (இன்றைய காந்தகார்/ ஆப்கானிஸ்தான்) மன்னனான சுபாலனின் மகள் ஆவார். காந்தார நாட்டு இளவரசன் சகுனி இவரது சகோதரர் ஆவார். காந்தாரி குருவம்சத்தைச் சேர்ந்த திருதராஷ்டிரனை மணந்து கொண்டார்.  
திருதராஷ்டிரன் பிறவிக்குருடர் ஆகையால், பதிபக்தியின் காரணமாக காந்தாரியும் தனது கண்களைக் கட்டிக்கொண்டே வாழ்ந்தார். காந்தாரிக்கும் திருதராஷ்டிரனுக்கும் நூறு மகன்களும் ஒரு மகளும் பிறந்தனர். இவர்களது மகன்களே கௌரவர் எனப்பட்டனர்.  
இவரது உயர்ந்த பதிபக்தியின் காரணமாக இவர் பல சக்திகள் பெற்று இருந்தார். தனது மகன்கள் அழியக் காரணமாக இருந்த கிருஷ்ணனை, இவர் கிருஷ்ணனின் குலம் அழிய சபித்தார். இதுவே கிருஷ்ணரின் யாதவ வம்சத்தின் அழிவுக்குக் காரணமாக அமைந்தது.
# நரம்புசார் உளவியல்

**நரம்புசார் உளவியல்** (*Neuropsychology*) மூளையின் அமைப்பு மற்றும் செயல்பாடுகள் எவ்வாறு குறிப்பிட்ட நடத்தைக்குக் காரணமாகின்றன, அவை எவ்வாறு சிந்தனைத்திறன், உணர்ச்சிகளில் தாக்கம் ஏற்படுத்துகின்றன என்பனவற்றை உட்பொருளாகக் கொண்ட உளவியலின் கிளைத்துறை ஆகும்  
நரம்புசார் உளவியலாளர்கள் மருத்துவமனைகளில் நரம்பியல் நோய் காரணமாக உளவியல் பூர்வமான பிரச்சனைகளால் பாதிக்கபட்டவர்களுக்குச் சிகிச்சை அளிப்பவர்களாக அதிகம் இருந்தாலும், வேறு சிலர் பல்கலைக்கழகங்கள், ஆய்வு நிறுவனங்களில் ஆராய்ச்சியாளர்களாகவும், மருந்துகள் உற்பத்தி செய்யும் தொழிற்சாலைகளில் உற்பத்தி செய்யப்படும் மருந்துகள் எவ்வாறு நரம்பு மண்டலத்தில் தாக்கம் ஏற்படுத்துகின்றன என்பதைக் கண்டுபிடிப்பவர்களாகவும் பணியாற்றுகிறார்கள்.  
இந்தத் துறை நரம்பியலுடனும், மன நல மருத்துவத்துடனும் அதிகத் தொடர்பு கொண்டது.
# நரம்புசார் உளவியல்

### வரலாறு:

நரம்புசார் உளவியல் என்ற துறை மிகவும் புதிய துறை என்றாலும் இதன் வரலாறு கி.மு 3500வில் எகிப்தின் இம்போடெப் என்ற பெயர் கொண்ட முன்னோடி மருத்துவர் எழுத்துகளில் தொடங்குகிறது. இந்தப் பகுதியில் நரம்புசார் உளவியலின் வளர்ச்சிக்கு காரணமாய் இருந்த சில முன்னோடிகள் பற்றிப் பார்க்க இருக்கிறோம்
# நரம்புசார் உளவியல்

### வரலாறு:

#### இம்போடெப்

இம்போடெப் அவர்கள் மூளை பற்றியும், அது எவ்வாறு உடலின் மற்ற பாகங்களில் தாக்கம் ஏற்படுத்துகிறது என்பது பற்றியும் அறிவியல் பூர்வமான கருத்துக்களைத் தன் எழுத்துக்களின் மூலம் வெளிப்படுத்தினார். மனம் என்ற கருத்தாக்கத்தை அறிமுகப்படுத்தியது ஹிப்போகிரேட்டஸ் என்றாலும், மனம் என்று தனியாக ஓர் உறுப்புக் கிடையாது, மனம் என்பது மூளையின் செயல்பாடுகளே என்பதை அவர் அறிந்திருக்கவில்லை. அவரும் ஆன்மா என்ற கருத்தாக்கத்தையே நம்பினார்; எனினும் அந்தக் காலகட்டத்தில் மூளையின் முக்கியத்துவத்தைப் பற்றிப் பேசியது, அவருக்குப் பின்னர் வந்தவர்களை மூளையின் செயல்பாடுகளைப் பற்றி ஆராய வைத்தது.
# நரம்புசார் உளவியல்

### வரலாறு:

#### ரெனே டேக்கார்ட்

ரெனே டேக்கார்ட் என்ற தத்துவியலாளர் மனம்-உடல் பற்றிய தத்துவங்களுக்கு அதிகம் பெயர்போனவர். அவர் இப்போகிரட்டீசுவின் கருத்துக்களை விரிவுபடுத்தி, தலைப்பகுதியில் உள்ள பீனியல் சுரப்பியை ஆன்மா இருக்கும் இடமாகக் கருதினார். அவரும் ஆன்மீகத்தின் அடிப்படையில் ஆன்மா என்ற கருத்தாக்கத்திற்கே அதிக முக்கியத்துவம் அளித்தார். மனமும், உடலும் சந்திக்கும் இடமாகப் பீனியல் சுரப்பியை குறிப்பிட்டார். மனம் உடலை கட்டுப்படுத்துவதாகவும், அதேபோல் உடலால் மனதை கட்டுப்படுத்த முடியும் என்றும் அவர் நம்பினார். உடலிடம் மனதை கட்டுப்படுத்தும் சக்தி உள்ளது என்ற கருத்து அப்போது பல உடற்செயலிலாளர்களால் ஏற்றுக்கொள்ளப்படவில்லை என்றாலும், அதுவே பின்னர் உடல் பகுதியான மூளை எவ்வாறு மனதை கட்டுப்படுத்துகிறது என்று பலரை சிந்திக்கவைத்து, வெவ்வேறு வகைகளில் மூளையின் செயல்பாடுகள் பற்றிய கொள்கைகளை அறிமுகப்படுத்த வைத்தது என்று கூறலாம்.
# நரம்புசார் உளவியல்

### வரலாறு:

#### தாமஸ் வில்லிசு

17-ம் நூற்றாண்டில் ஆக்ஸ்ஃபோர்டு பல்கலைக்கழகத்தில் படித்த தாமஸ் வில்லிஸ், மூளைக்கும் நடத்தைக்கும் உள்ள தொடர்பை அறிய உடலியல் பூர்வமான (Physiological) அணுகுமுறையை கையாண்டார்¢. மூளைக்கு இரத்தம் அளிக்கும் இரத்த குழாய்களை அவர் கண்டுபிடிக்க, அந்த இரத்த குழாய்கள் வில்லிஸ்-ன் சர்க்கிள் (Willis’ Circle) என்று அவரது பெயரால் அழைக்கப்படுகிறது. மூளையின் அமைப்பினை ஆழமாக ஆராய்ந்து அவர் தந்த கொள்கை இன்று வழக்கற்று போனாலும், மூளையை அவர் ஆராய்ந்த விதம் அவருக்குப் பின்னால் வந்த ஆய்வாளர்களுக்கு மூளையைப் பற்றி முறையாய் புரிந்துகொள்ளவும், நரம்புசார் உளவியல் என்ற துறை உருவாகவும் வழிகாட்டியது.
# நரம்புசார் உளவியல்

### வரலாறு:

#### பிரான்ஸ் ஜோசப் கால்

இவர் ஆளுமை என்பது மூளையின் அம்சங்களுடனும், அமைப்புடனும் தொடர்பு கொண்டது என்றும், முக்கியமாக மண்டையோட்டின் வடிவம் ஒருவரின் நுண்ணறிவுத்திறனையும், ஆளுமையையும் நிர்ணயிக்கிறது என்றும் நம்பினார். இவரின் கொள்கைகள், அறிவியல் பூர்வமாக நிருபிக்கபடாததால் கடுமையாக விமர்சனத்திற்கு உள்ளாகின. எனினும் ஆளுமையை நிர்ணயிக்கும் வகையில் மூளையில் 27 பகுதிகள் இருப்பதாகவும், ஒவ்வொரு பகுதியுடனும், ஒவ்வொரு நடத்தை சம்பந்தப்பட்டுள்ளதாகவும் இவர் அளித்த கருத்துக்கள் நரம்புசார் உளவியல் உருவாக ஒரு நல்ல அடித்தளம் அமைத்துக் கொடுத்தது.
# நரம்புசார் உளவியல்

### வரலாறு:

#### ஜீன் பாப்டைஸ்ட் பௌல்லாட்

கால் அவர்கள் அளித்த கொள்கைகளின் அடிப்படையில், 19ம் நூற்றாண்டில் ஜீன் பாப்டைஸ்ட் பௌல்லாட் (*(Jean Baptiste Bouillaud*) என்ற மருத்துவர் ஆராய்ச்சிகள் செய்து பெருமூளை பகுதி, தனிப்பட்ட செயல்பாடுகள் கொண்டிருப்பதைக் கண்டறிந்தார். பேச்சு என்ற நடத்தை எப்படி நிகழ்கிறது என்று ஆராய்ந்த அவர் மூளையின் முன்புற பகுதியே அதற்குக் காரணம் என்ற முடிவுக்கு வந்தார். ஒருவருக்கு மூளையின் முன்புற பகுதியில் காயம் ஏற்படும்போது, அவர் வார்த்தைகளை உருவாக்கும் திறனையும், அவற்றை ஞாபகம் வைத்துக்கொள்ளும் திறனையும் இழப்பதால் பேச முடியாமல் போவார் என்ற கருத்தை கூறினார். இவரின் கருத்துக்கள் மூலம் மூளையின் எந்ததெந்த பகுதிகள், எந்தெந்த நடத்தையுடன் தொடர்புகொண்டவை என்பதைக் கண்டுபிடிக்கும் ஆராய்ச்சிகள் தொடங்கின.
# நரம்புசார் உளவியல்

### வரலாறு:

#### பால் புரோக்கா

பௌல்லாட்-ன் கருத்துக்களால் உந்தப்பட்ட ப்ரோகா என்பவர் பேச்சு எவ்வாறு புரிந்துகொள்ளப்படுகிறது என்பதை அறிவியல் பூர்வமாக ஆராய்ந்தார். மூளைக்காயத்தால் பேசமுடியாமல் போனவர்களின் இறப்பிற்குப் பிறகு அவர்களது உடல்களைப் பிரேத பரிசோதனை செய்து, அவர்கள் பேச முடியாமல் போனதற்கு, பெருமூளையின் இடது புற முன்மடலின் (Frontal Lobe) ஒரு குறிப்பிட இடத்தில் ஏற்படும் சிதைவே காரணம் என்று கண்டறிந்தார். இவரின் கண்டுபிடிப்புக்கு பிறகு, பேச்சின் மையமான அந்தக் குறிப்பிட்ட இடம் ப்ரோகா பகுதி (Broca’s Area) என்று அழைக்கப்படுகிறது. இவரின் ஆய்வுகளின் மூலம் மூளை என்பது நுண்ணியச் செயல்பாடுகளைச் செய்யும் சிக்கலான உறுப்பு என்று புரிந்துகொள்ளப்பட்டது. இவரே மூளைக்கும், நடத்தைக்கும் உள்ள தொடர்பினை, இவருக்கு முன்னர் இருந்தவர்களை விட மிகவும் அறிவியல் பூர்வமாக ஆராய்ந்தவர் என அறியப்படுகிறார்.
# நரம்புசார் உளவியல்

### வரலாறு:

#### கார்ல் ஸ்பென்சர் லாசுலி

இவர் 'என்கிராம்' (Engram) என்ற கொள்கையின் மூலம் நினைவாற்றல் மூளையில் உயிரி வேதிப் பொருளாக ஒரு குறிப்பிட்ட இடத்தில் சேமிக்கப்படுகிறது என்று கூறினார். அதனை நிரூபிக்க எலிகளுக்குக் கற்றலை நிகழவைத்து பின்னர் மூளையில் அவர் குறிப்பிட்ட பகுதிகளை நீக்கி, கற்றவற்றை அவை மறந்துவிட்டனவா என ஆராய்ந்து பார்த்த போது, அவை கற்றவற்றை மறக்கவில்லை. இதனால் அவரின் கொள்கையை அவரே மாற்றிக்கொண்டார். இது ஏன் இவ்வாறு நடந்தது என்று ஆராய்ந்த போது, கற்றலில் பல்வேறு மூளைப்பகுதிகள் ஈடுபட்டு இருப்பதனால், ஒரு குறிப்பிட்ட இடத்தை மட்டும் நீக்கினால், அவை கற்றவற்றை மறக்காது என்று மூளையின் பெரிய பகுதிகளை நீக்கினால் அவை அவற்றை மறக்கின்றன என்றும் கண்டறிந்தார். அதே போல், மூளையின் ஒரு குறிப்பிட்ட இடத்தை நீக்கிவிட்டாலும் கூட, அவற்றைச் சார்ந்த இடங்கள் நீக்கிவிட்ட இடத்தின் வேலைகளைச் செய்து கொள்கின்றன என்பதையும் அவர் அறிந்திருந்தார்.
# நரம்புசார் உளவியல்

### வரலாறு:

#### கார்பினியன் பிராட்மேன்

ஜெர்மன் நரம்பியலாளரான இவர், பெருமூளை புறணியில் உள்ள நியூரான்கள் எவ்வாறு ஒழுங்கமைக்கப்பட்டுள்ளன என்பதை நுண்ணோக்கி மூலம் ஆராய்ந்து, பெருமூளை புறணியின் நியூரான்களின் ஒழுங்கமைப்பை 52 பரப்புகளாகப் பிரித்தார். இந்த 52 பரப்புகளும் எந்ததெந்த நடத்தைகளுக்குப் பொறுப்பாக உள்ளன என்ற கொள்கையை வெளியிட்டார். இன்று அவர் தந்த கொள்கைகள் நடப்பில் இல்லாவிட்டாலும் கூட, எந்தெந்த நடத்தைகள் நரம்பு மண்டலத்தின் எந்தெந்த பகுதிகளோடு தொடர்பு கொண்டுள்ளன என்று ஆய்வு செய்யப் பெரிதும் உறுதுணையாய் இருந்தது பிராட்மேனின் 52 பரப்புகள் கொள்கைதான்.
# நரம்புசார் உளவியல்

### வரலாறு:

#### டொனால்ட் ஓல்டிங் ஹெப்

இவரே நரம்புசார் உளவியலின் தந்தை என்று அழைக்கப்படுகிறார். மூளையின் செயல்பாடுகளை விளக்கும் வேறு பல கொள்கைகள் நிரூபணம் ஆகாத நிலையில், இவரின் ஹெப்பியன் கொள்கை மூளையின் செயல்பாடுகளை மற்ற கொள்கைகளை விடச் சிறப்பாக விளக்கியது.  
ஹெப்பியன் கொள்கையின் சாராம்சம்: நியூரான் 'ஏ'-வின் ஆக்சான், நியூரான் 'பி'-ஐ தூண்டும் அளவுக்கு மிக அருகில் இருந்து, அதனைத் தொடர்ந்து தூண்டி விட்டுக்கொண்டே இருந்தால், அந்த இரு நியூரான்களிலோ அல்லது ஒரு நியூரானிலோ மாற்றங்கள் ஏற்பட்டு அதன் திறன் அதிகரிக்கிறது. இவ்வாறு ஒன்றாகச் சேர்ந்த நியூரான்கள், செல் அஸெம்பிளிஸ் (Cell Assermblies) என்று அழைக்கப்படுகின்றன. நியூரான்களுக்கு இடையே உள்ள இணைப்புகள் எப்போதும் மாறிக்கொண்டே இருப்பவை.  
அயனிகள் அடிப்படையில் நரம்பு இணைப்புப் பரிமாற்றங்கள் நிகழ்கின்றன என்று இன்று நிருபிக்கபப்பட்டுள்ள மூளை செயல்பாட்டுக்கொள்கைகளுக்கு ஹெப் அவர்களின் கொள்கைகளே அடிப்படையாகும்.  
இங்குக் குறிப்பிடப்பட்டுள்ளவர்களைத் தாண்டி பல்வேறு ஆய்வாளர்களும் நரம்புசார் உளவியலின் வளர்ச்சிக்கு உதவியிருக்கிறார்கள். இன்று தொழில் நுட்பத்தின் வளர்ச்சி காரணமாக ஸ்கேன் போன்ற அதி நவீன கருவிகளின் மூலம் நரம்புசார் உளவியல் ஓர் உச்சத்தைத் தொட்டு மேன்மேலும் வளர்ந்து கொண்டிருக்கிறது.
# நரம்புசார் உளவியல்

### நரம்புசார் உளவியல் முறைகள்

நரம்புசார் உளவியலில் நரம்பு மண்டலத்திற்கும், நடத்தைக்கும் இருக்கும் தொடர்பை அறிய பயன்படுத்தப்படும் முறைகளை இங்குக் காண இருக்கிறோம்.
# நரம்புசார் உளவியல்

### நரம்புசார் உளவியல் முறைகள்

#### நரம்புசார் உளவியல் கருவிகள்

இன்று எந்தெந்த நடத்தைகள் எந்தெந்த நரம்பு மண்டலத்தின் பகுதியுடன் தொடர்பு கொண்டிருக்கின்றன என்பதைக் கண்டுபிடித்து விட்டதன் காரணமாக, உளவியல் சோதனைகளை நிகழ்த்தி, அவற்றின் முடிவுகளை வைத்து நரம்பு மண்டலத்தின் எந்தப் பகுதிகள் நோயினாலோ அல்லது காயத்தினாலோ பாதிக்கப்பட்டுள்ளன என்று கண்டறிய முடிகிறது. இவ்வாறு நரம்பு மண்டலத்தின் செயல்பாடுகளை அளவிடப் பயன்படுத்தப்படும் உளவியல் கருவிகள் நரம்புசார் உளவியல் கருவிகள் (*Neuropsychological Tools*) என்று அழைக்கப்படுகின்றன.  
வெஷ்லர் நுண்ணறிவுத்திறன் (Weshler’s Intelligence) உளவியல் கருவி, நினைவுத்திறனை அறிய உதவும் பல்வேறு உளவியல் கருவிகள், மொழித்திறன், திட்டமிடுதல், பிரச்சனைகளுக்குத் தீர்வு காணுதல் போன்ற சிந்தனைத்திறன் சம்பந்தப்பட்டவற்றை அளவிடும் கருவிகள் அனைத்தும் நரம்புசார் உளவியல் கருவிகளே!
# நரம்புசார் உளவியல்

### நரம்புசார் உளவியல் முறைகள்

#### மூளை மேவல்

சி.டி. (Computed-axial Tomography) ஸ்கேன், எம்.ஆர்.ஐ (Magnetic Resonance Imaging) ஸ்கேன், பெட் (Positron Emission Tomography) ஸ்கேன், எப்.எம்,ஆர்.ஐ (Functional Magnetic Resonance Imaging) ஸ்கேன் போன்ற படக்கருவிகள் மூளையையும், மற்ற நரம்பு மண்டல பகுதிகளையும் மிகத் துல்லியமாகக் காட்டுவதால், அவற்றின் மூலமும் பிரச்சனை மூளையின் எந்தப் பகுதியில் உள்ளது என்பதைக் கண்டுபிடிப்பது எளிதாக்கப்பட்டுள்ளது.
# நரம்புசார் உளவியல்

### நரம்புசார் உளவியல் முறைகள்

#### மின்உடலியல் கருவிகள்

நரம்பு மண்டலத்தால் உருவாக்கப்படும் மின் அல்லது காந்த புலத்தை அளவிட்டு அதன் மூலம் மூளை செயல்பாடுகளை அறியும் வகையிலான ஈ.ஈ.ஜி (Electro Encephalo Graphy), எம்.ஈ.ஜி (Magneto Encephalo Graphy) கருவிகள் பெரிதளவில் இப்போது நரம்புசார் உளவியலில் பயன்படுத்தப்படுகிறது.
# நரம்புசார் உளவியல்

### நரம்புசார் உளவியல் முறைகள்

#### கணினிகள்

கணினியால் கட்டுப்படுத்தப்படும் சில வேலைகளை அளித்து, அதற்கு மனிதர்கள் பதிலீடு அளிக்க எடுத்துக்கொள்ளும் கால அளவு, துல்லியம் போன்றவற்றைக் கணிணியின் மூலமே பதிவு செய்து எந்த அளவுக்கு அவர்களின் சிந்தனைத்திறன் இருக்கிறது என்று அறியும் முறைகள் இன்று புழக்கத்திற்கு வந்துவிட்டன.
# தமிழர் சிற்பக்கலை

சிற்பங்கள் செதுக்குவதையும், சிற்பங்களிலும் வெளிப்படும் தமிழரின் அழகியலையும் மரபையும் நுட்பங்களையும் **தமிழர் சிற்பக்கலை** குறிக்கும். இக்கலை பண்டைக்காலம் முதற்கொண்டே தமிழரால் வளர்த்தெடுக்கப்பட்டுள்ளது. சங்க காலத்தில் மண், மரம், தந்தம், கல் ஆகியவற்றில் சிற்பங்கள் செதுக்கப்பட்டன. மண்ணில் சிற்பங்கள் உருவாக்கியவர்கள் "மண்ணீட்டாளர்கள்" எனப்பட்டனர். அக்காலத்தில் இறந்த போர் வீரர்களுக்கு கற்களால் சிலை அமைக்கும் வழக்கமும் இருந்தது.
# தமிழர் சிற்பக்கலை

## சிற்பம் செய்யும் பொருட்கள்(சிலையை பல வகைகளில் செய்யலாம் அவை ):

மெழுகு, அரக்கு, சுதை, மரம், தந்தம், கல், பஞ்சலோகம் முதலியவைகளினால் சிற்ப உருவங்கள் அமைக்கப்படுகின்றன.  
:"கல்லும் உலோகமும் செங்கலும் மரமும்
:மண்ணும் சுதையும் தந்தமும் வண்ணமும்
:கண்ட சருக்கரையும் மெழுகும் என்றிவை
:பத்தே சிற்பத் தொழிற்குறுப் பாவன’’ (திவாகர நிகண்டு)
# தமிழர் சிற்பக்கலை

## தமிழர் சிற்பக்கலையின் சிறப்பியல்புகள்

அ. தட்சிணாமூர்த்தி "தமிழர் நாகரிகமும் பண்பாடும்" என்ற நூலில் தமிழர் சிற்பக்கலையின் சிறப்பியல்புகளை விளக்கியிருக்கின்றார். அதற்காக மயிலை சீனி வேங்கடசாமி அவர்களின் பின்வரும் கருத்தை தனது நூலில் தருகின்றார். "நமது சிற்பங்கள் அயல்நாட்டுச் சிற்பங்களைப்போன்று, வெறும் அழகிய காட்சிப் பொருள்களாக மட்டும் இல்லாமல், காட்சிக்கும் அப்பால் சென்று கருத்துக்களையும் உணர்ச்சிகளையும் ஊட்டுகின்றன." மேலும் வை. கணபதி அவர்களின் பின்வரும் குறிப்பையும் தருகின்றார். "நம் நாட்டுச் சிற்பக்கலை மரபின் சிறப்பியல்புகளில் ஒன்று ஆடற்கலையின் இலக்கணங்களையும் இக்கலையில் புகுத்தியதாகும்."
# தமிழர் சிற்பக்கலை

## சிற்பங்களின் வகைகள்

1. **முழு உரு சிற்பங்கள்:** இவை பொருளின் முன்னும் பின்னும் தெளிவாக தெரியுமாறு அமைக்கப்படும் சிற்பங்கள். எ-டு: நடராசர் சிலை.
1. **புடைப்பு சிற்பங்கள்:** இவை சுவர்கள், தூண்கள், பாறைகள் எனப்பலவற்றின் மீது உருவத்தின் ஒரு புறம் மட்டும் வடிவமைக்கப்பட்ட சிற்பங்கள். எ-டு: தூணில் வடிக்கப்பட்ட யாழி சிலைகள்.
# தமிழர் சிற்பக்கலை

## ஆதாரங்கள்

- அ. தட்சிணாமூர்த்தி. (1994). *தமிழர் நாகரிகமும் பண்பாடும்*. சென்னை: ஐந்திணைப் பதிப்பகம்.
# சனவரி 21

## பிறப்புகள்

- 1863 &ndash; பிரம்மானந்தர், தமிழக ஆன்மிகவாதி (இ. 1922)
- 1869 &ndash; கிரிகோரி ரஸ்புடின், உருசிய மதகுரு, மந்திரவாதி (இ. 1916)
- 1908 &ndash; பெங்கித் சுட்டிராம்கிரன், தென்மார்க்கு வானியலாளர் (இ. 1987)
- 1919 &ndash; அரிசரண் சிங் பிரார், இந்திய-பஞ்சாப் அரசியல்வாதி (இ. 2009)
- 1923 &ndash; உலோலா புலோறேஸ், எசுப்பானியப் பாடகி (இ. 1995)
- 1924 &ndash; மது தண்டவதே, இந்திய இடதுசாரி அரசியல்வாதி (இ. 2005)
- 1935 &ndash; அரவிந்தன், மலையாளத் திரைப்பட இயக்குநர் (இ. 1991)
- 1928 &ndash; யீன் சார்ப், அமெரிக்க அரசியல் அறிவியலாளர்
- 1941 &ndash; எலைன் ஷோவால்டர், அமெரிக்க எழுத்தாளர்
- 1949 &ndash; துருஒங் டான் சாங், வியட்நாமின் 7-வது அரசுத்தலைவர்
- 1952 &ndash; பிரதீப் ரவட், இந்தியத் திரைப்பட நடிகர்
- 1953 &ndash; பவுல் ஆல்லென், மைக்ரோசாப்ட் நிறுவனர்களில் ஒருவர்
- 1957 &ndash; கி. சிவநேசன், இலங்கைத் தமிழ் அரசியல்வாதி (இ. 2008)
- 1958 &ndash; உ. வாசுகி, தமிழக-இந்திய இடதுசாரி அரசியல்வாதி
- 1968 &ndash; சஞ்சய் சுப்ரமண்யன், தமிழகக் கருநாடக இசைப் பாடகர்
- 1968 &ndash; சுந்தர் சி., தமிழ்த் திரைப்பட இயக்குநர், நடிகர்
- 1980 &ndash; சந்தானம், தமிழக நகைச்சுவை நடிகர்
- 1984 &ndash; லுகே கிரிமேஸ், அமெரிக்க நடிகர்
- 1987 &ndash; ஆயிதா ஹாஜி அலீ, சுவீடன் அரசியல்வாதி